CELEX: 32007R1439
Language: fi
Date: 2007-12-05 00:00:00
Title: Komission asetus (EY) N:o 1439/2007, annettu 5 päivänä joulukuuta 2007 , tiettyjen tavaroiden luokittelusta yhdistettyyn nimikkeistöön

7.12.2007   
            
            
               FI
            
            
               Euroopan unionin virallinen lehti
            
            
               L 322/8
            
         
      KOMISSION ASETUS (EY) N:o 1439/2007,
   annettu 5 päivänä joulukuuta 2007,
   tiettyjen tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1), ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan yhteisön erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetyt tavarat luokiteltava sarakkeen 2 CN-koodeihin sarakkeesta 3 ilmenevin perustein.
            
         
               (4)
            
            
               On asianmukaista, että jäsenvaltioiden tulliviranomaisten tavaroiden luokittelusta yhdistettyyn nimikkeistöön antamiin sitoviin tariffitietoihin, jotka eivät ole tällä asetuksella vahvistettujen säännösten mukaisia, voi haltija edelleen vedota yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti kolmen kuukauden ajan.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon 1 sarakkeessa esitetyt tavarat luokitellaan yhdistetyssä nimikkeistössä mainitun taulukon sarakkeen 2 CN-koodeihin.
   2 artikla
   Jäsenvaltioiden tulliviranomaisten antamiin sitoviin tariffitietoihin, jotka eivät ole tässä asetuksessa vahvistettujen säännösten mukaisia, voidaan vedota asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä joulukuuta 2007.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1. Asetus sellaisena kuin se on viimeksi muutettuna asetuksella (EY) N:o 580/2007 (EUVL L 138, 30.5.2007, s. 1).
   
      (2)  EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).
   
      LIITE
      
                  Tavaran kuvaus
               
               
                  Luokitus
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tuote koostuu useista laastareista ja tyynyistä, joissa on seuraavia ainesosia (painoprosenttia):
                  
                              
                                          —
                                       
                                       
                                          turmaliini
                                       
                                    
                           
                              4
                           
                        
                              
                                          —
                                       
                                       
                                          kitosaani
                                       
                                    
                           
                              5
                           
                        
                              
                                          —
                                       
                                       
                                          puuviinietikka
                                       
                                    
                           
                              30
                           
                        
                              
                                          —
                                       
                                       
                                          helmiäisjauhe
                                       
                                    
                           
                              4
                           
                        
                              
                                          —
                                       
                                       
                                          puhdas piidioksidi
                                       
                                    
                           
                              4
                           
                        
                              
                                          —
                                       
                                       
                                          glykolihappo
                                       
                                    
                           
                              3
                           
                        
                              
                                          —
                                       
                                       
                                          dekstriini
                                       
                                    
                           
                              50
                           
                        Pakkauksessa olevien tietojen mukaan tuote on tarkoitettu parantamaan jalkojen verenkiertoa solukudoksen aineenvaihdunnan vilkastamiseksi ja myrkkyjen poistamiseksi kehosta.
                  Tyynyjä pidetään jalkapohjissa tuotteen mukana olevien laastareiden avulla 8–10 tuntia.
                  Tuote esitetään pakattuna laskotetuksi sarjaksi yksittäismyyntiä varten.
               
               
                  3824 90 98
               
               
                  Luokittelu määräytyy yhdistetyn nimikkeistön 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön sekä CN-koodien 3824, 3824 90 ja 3824 90 98 nimiketekstien mukaisesti.
                  Tuotetta ei voida pitää ihonhoito- tai jalkojenhoitovalmisteena, koska sitä ei ole tarkoitettu pääasiassa niihin tarkoituksiin (harmonoidun järjestelmän selitykset, nimike 3304, A kohdan 3 alakohta ja B kohta).
                  Tyynyt antavat tuotteelle sen olennaisen luonteen. Niillä ei ole tieteellisesti testattua, koko kehosta myrkkyjä poistavaa terapeuttista vaikutusta, eikä niitä voida luokitella nimikkeeseen 3004 tai 3005. Ne on luokiteltava muualle kuulumattomiksi kemiallisiksi valmisteiksi.